[{"text_idx": "#000003", "text": "Mikael Baudu, ar foeter bro"}, {"text_idx": "#000006", "text": "Evit niverenn Pobl Vreizh an han\u0303v e oa bet aterset ar sevener Mikael Baudu. Embann a reomp ul lodenn aman\u0303, war al lec\u2019hienn internet, dreist-holl diwar-benn e deulfilmou\u0300 (Kurdistan paneveken). Al lodenn all diwar-benn an abadenn Foeterien dreist-holl a vo kavet er stumm paper."}, {"text_idx": "#000007", "text": "Ho teul-film Open the Border (s.o. niverenn 640), diwar-benn repuidi eus ar C\u2019hurdistan o klask repu en Europa, en deus graet berzh un tammig ? Chomet oc\u2019h e darempred ganto ?\nO filman\u0303 Open the Border hon eus bevet mareou\u0300 kren\u0303v gant an dud a heuliemp, lod anezho a zo deuet da vezan\u0303 mignoned hag anat eo on chomet e darempred ganto. Saif a zo o chom e Bavaria breman\u0303 ha labouret en deus start evit kaout ul live mat en alamaneg. Esperan\u0303s en deus breman\u0303 da c\u2019hallout adkregin\u0303 gant e studiou\u0300 war ar biologiezh e Regensburg ar bloaz a zeu. Diskouezet e oa bet ar film e Skol-Veur Tucson en Arizona e-lec\u2019h m\u2019eman\u0303 e familh o chom breman\u0303 ha prest e oa ar skol-veur da enskrivan\u0303 anezhan\u0303 eno met n\u2019en deus ket bet e viza evit mont siwazh.\nSeve ha Tarek a zo chomet en Oldenburg en hanternoz Bro-Alamagn. Komz a ra Tarek alamaneg breman\u0303 hag eman\u0303 Seve o c\u2019hortoz un eil bugel. Said hon doa lezet e Bro-C\u2019hres a zo deuet a-benn da vezan\u0303 degemeret en Hambourg a-drugarez d\u2019ar programm adlec\u2019hian\u0303 repuidi. Salah en deus bet e statud repuad ivez a-benn ar fin met evit ur bloaz hepken."}, {"text_idx": "#000008", "text": "Un teul-film er C\u2019hurdistan, unan all e Palestina, dedennet oc\u2019h gant ar Reter-Nesan\u0303 ? Fellout a ra deoc\u2019h filman\u0303 c\u2019hoazh er c\u2019horn-man\u0303 eus ar bed ?\nFilmou\u0300 a seurt-se a zeu alies diwar ur gejadenn a gas ac\u2019hanoc\u2019h da zizoloin\u0303 lec\u2019hiou\u0300 nevez. Ar film Lammou\u0300-Kalon e Palestina e oa bet savet a-drugarez d\u2019an Dr Branellec a ya ingal da skoazellan\u0303 an dud e broiou\u0300 pell, broiou\u0300 skoet gant ar brezel, pe gwallzarvoudou\u0300 naturel. Heuliet hon doa anezhan\u0303 asambles gant ar Pr Le Nen en un ospital e-tal ur c\u2019hamp repuidi. Kurdistan, hun\u0303vreal an nevez-amzer a oa deuet diwar emgaviou\u0300 gant tud ar gevredigezh Keneildedou\u0300 Kurd Breizh o doa digoret deomp an doriou\u0300 evit mont da gavout Kurded Rojava hag an dispac\u2019h a lakaont e plas en o bro. Ar film-se en doa lakaet ac\u2019hanon d\u2019ober anaoudegezh gant Saif, ar repuad Yezidi hon doa heuliet en Open the Border. Chom a ran intereset gant ar c\u2019horn-man\u0303 eus ar bed evel-just, met evit ar poent e labouran war raktresou\u0300 dishen\u0303vel. Karout a rafen avat mont en-dro da filman\u0303 ar repuidi hon doa heuliet en Open the Border a-benn 5 pe 10 vloaz evit gouzout petra vint deuet da vezan\u0303."}, {"text_idx": "#000010", "text": "Da lenn ivez / A\u0300 lire e\u0301galement"}, {"text_idx": "#000014", "text": "6 pajenn e brezhoneg: prenit niv. ar miz!\nNe\u0301 en 1986 a\u0300 Nantes, Arno MAHE\u0301 e\u0301crit re\u0301gulie\u0300rement pour le peuple Breton papier et en ligne.\nLakaat a ran ma fostel\nHa war ar rouedadou\u0300 sokial..."}, {"text_idx": "#000016", "text": "Ne\u0301 en 1986 a\u0300 Nantes, Arno MAHE\u0301 e\u0301crit re\u0301gulie\u0300rement pour le peuple Breton papier et en ligne."}]